
DĖL ATSAKYMŲ Į TIEKĖJŲ KLAUSIMUS

Lietuvos Respublikos ryšių reguliavimo tarnybos Viešojo pirkimo komisija (toliau – Komisija) vykdydama „Sveikatos draudimo paslaugos“ pirkimą (pirkimo Nr. 2748873, toliau – pirkimas) gavo  AB Lietuvos draudimas klausimus (kalba netaisyta). Komisija išnagrinėjusi klausimus, teikia atsakymus:
	Eil. Nr.
	Tiekėjo klausimai
	Komisijos atsakymai

	1.
	Prašome perkančiosios įmonės pateikti papildomą informaciją apie šiuo metu galiojančią sutartį, kuri draudikui padės pateikti ekonomiškai naudingiausią pasiūlymą. 
Prašome patikslinti, kiek šiai dienai yra apdraustų asmenų, koks darbuotojų pasiskirstymas pagal mietus, kiek darbuotojų bent kartą pasinaudojo draudimu, kiek draudimo išmokų (pagal rizikas) išmokėjo draudikas, koks prognozuojamas sutarties rezultatas draudimo apsaugos pabaigai?
	Šiuo metu yra 153 apdraustieji.
Šiuo metu pasiskirstymas tarp miestų:
· Vilniuje – 138
· Kaune – 8
· Šiauliuose – 2
· Klaipėdoje – 3
· Panevėžyje – 2.

Vidutinis darbuotojų amžius – 44. 
Pasinaudojo draudimu bent kartą per metus – 42 % darbuotojų.

Informuojame, kad šiuo metu galiojanti sutartis apima tik ambulatorinio gydymo išlaidų kompensavimą.
Šiuo metu vykdomo pirkimo apimtis yra reikšmingai platesnė – įsigyjamas išplėstas sveikatos draudimo paslaugų paketas, todėl šios sutartys nėra lygintinos, nei pagal paslaugų turinį, nei pagal draudimo rizikas, nei pagal apimtį. Dėl šios priežasties neteiktini ir neinformatyvūs tokie duomenys, kaip žalos struktūra pagal rizikas ar išmokų pasiskirstymas, nes jie neatspindi būsimų įsipareigojimų ir neturi praktinės reikšmės rengiant pasiūlymus.
Taip pat papildomai informuojame, kad konkreti informacija apie draudimo išmokas (pagal rizikas), žalos dydžius ar kitus finansinius rodiklius, susijusius su esama sutartimi, yra draudiko komercinio pobūdžio informacija, ji yra konfidenciali.

	2.
	1. Prašome iš 4.1.6 punkto pašalinti dalį:“ botulino toksino procedūra esant kitoms degeneracinės pamatinių ganglijų ligoms“.
2. Prašome pašalinti 5.5 punktą, nes tarp Jūsų prašomų variantų nėra limito „Profilaktiniai sveikatos patikrinimai ir skiepai“, tad šio limito aprašymas prie nedraudžiamųjų įvykių nėra aktualus.
3. Prašome patikslinti 5.8.6 punkto dalį: „laisvalaikiui įsigijimas“. Kokios prekės / paslaugos būtų neapmokamos?
4. Prašome patikslinti, ar limitui optika (iš limito dantys + optika) bus taikomi tik draudiko nedraudžiamieji įvykiai?
	1. Atsižvelgiant į tiekėjo siūlymą, techninėje specifikacijoje 4.1.6 punktas patikslintas.
2. Atsižvelgiant į tiekėjo siūlymą, techninėje specifikacijoje 5.5 punktas ir 5.5.1 pp. panaikinti.
3. 5.8.6 punkte (aktualioje redakcijoje tapo 5.6.6 p.) nurodytu „apsauginių akinių laisvalaikiui įsigijimu“ laikomi akiniai, skirti naudoti ne darbo aplinkoje, pavyzdžiui, dviračių sportui, slidinėjimui, vandens sportui, bėgimui ir pan., kai akinių paskirtis – apsauga nuo dulkių, vėjo, smūgių ar kitų išorinių veiksnių.
Tai neapima madingų, stiliaus elementu pasirenkamų akinių ar akinių, neturinčių apsauginės funkcijos (pvz., dizainerių prekės ženklų akiniai, skirti estetikai be apsaugos funkcijos).
[bookmark: _Hlk198823930]Kompensuojamos tik funkcinės, apsauginės paskirties prekės, kai jos skirtos laisvalaikio veikloms, susijusioms su galimu regos pažeidimu.
Atsižvelgiant į tai, tiksliname 5.6.6 p. ir išdėstome taip:
„5.6.6. apsauginių akinių sportui (išskyrus akinius su korekciniais lęšiais), laisvalaikiui įsigijimas, akinių dėklų, aksesuarų, akinių nuo saulės įsigijimas (išskyrus akinius nuo saulės su korekciniais lęšiais); akinių priežiūros priemonių įsigijimas“.
4. Nurodytas bendras limitas optikai ir odontologijai (dantims) taikomas tik toms paslaugoms ar prekėms, kurios yra laikomos draudžiamaisiais įvykiais pagal draudimo taisykles, t. y. kurios atitinka apibrėžtas apmokėjimo sąlygas ir yra nurodytos, kaip kompensuojamos.

	3.
	Norėtume paprašyti pateikti praėjusių metų darbuotojų naudojimosi statistiką. Draudimo bendrovės įprastai pateikia tokią informaciją, ji yra reikalinga rizikai įvertinti.
	Atsakymas pateiktas šios lentelės 2 punkte.



Pridedama:
1) 1 priedas Techninė specifikacija Aktuali redakcija.

